El professorat de l’Eliana inaugura el curs amb un taller sobre Educació emocional
07 de setembre de 2018

El passat dijous 6 de setembre va tindre lloc a l’IES l’Eliana un taller per a professors i mestres sobre educació emocional per a l’estudiantat, de cara al curs que comença en uns dies. Un taller amb l’objectiu de conèixer habilitats i eines per a la competència emocional i prendre consciència de la necessitat d'incorporar l'educació emocional a les aules.

Esta activitat, que ha estat organitzada per la Coordinació d'Igualtat i Convivència de l’IES l’Eliana junt amb la Regidoria d'Igualtat de l'Ajuntament, ha estat impartida per 3 dinamitzadors especialitzats en competència emocional: Immaculada Marco, especialitzada en Coaching d'adolescents i família, Josep Máñez Sánchez, tallerista en competència emocional i Sonsoles Girón, Orientadora de l’IES Clot de Moro de Sagunt.

Aquest és el segon any que es comença el curs amb formació del professorat. L’any passat el taller va estar centrat en la diversitat sexual i més enfocat a l’educació secundària. Enguany es tracta de transmetre els valors de la inteligència emocional des de la docència per tal de produir efectes positius  en la societat.

En eixa línea la Regidora d’Igualtat, Isabel Montaner, ha assenyalat que “l’impuls d’activitats al voltant de la convivència i de la socialització en igualtat d’alumnat i professorat es tradueix en una llavor  que facilitarà la vida social a l’Eliana.”